《史院席上次首相吴公元韵》
宋代·黄履

礼攽三事宴，史发两朝馀。偶缀金闺彦，来紬石室书。

法良司马不，辞措子游欤。盛事逢衰懒，重须读五车。

作者简介：（?—1101）宋邵武人，字安中。仁宗嘉祐二年进士。神宗时累迁御史中丞。哲宗即位，除翰林学士，以承蔡确、章惇风旨，排击正人，为言官论罪，出知越州，历徙五州三府。绍圣初，复召为御史中丞，上章言司马光变更新法为罪，极论吕大防、刘挚、梁焘垂帘时事，乞正典刑。拜尚书右丞。以论救邹浩，罢知亳州。徽宗立，复拜尚书右丞，寻罢。